માત્ર તમારા નામની આગળ મંત્રી શબ્દ ઉમેરાયો તેની સાથે તમારી ભાષા જ બદલાઈ ગઈ, અમને આશ્ચર્ય તે વાતનું છે કે તમે તો સત્તા અને સંપત્તી બાળપણથી જોઈ છે, તમને તો સત્તાનું અપચન થવું જોઈએ નહીં, પણ તમે તો મંત્રી થતાં માનસીક ગંદકીની જાહેરમાં ઉલ્ટી અને હાજત કરી નાખી, આમ તો નરેન્દ્ર મોદી સ્વચ્છ ભારતનું અભિયાન ચલાવે છે ત્યારે તમે શું કામ ગંદકી ઓકી રહ્યા છો, બાજપાઈએ એક વખત ગાંધીનગરમાં કાર્યકરોને સંબોધતા કહ્યું કે આંબાને કેરી લાગે તો આંબો નમી પડે છે, સત્તા મળે તો નમ્રતા રાખજો, હવે તમારે નહેરૂ ભુલી બાજપાઈને વાતો યાદ કરવી પડશે, બાકી અમારા બાપ થવાનો શોખ રાખતા નહીં, જેમણે પણ અમારા બાપ થવાનો પ્રયત્ન કર્યો છે તેની સત્તા જતી જોઈ છે અમે.